stanford-oval/wikipedia huggingface dataset:
Albert Ireton

| Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Maa:   Yhdistynyt kuningaskunta> Miesten köydenveto. |
| --- | --- | --- | --- |
|  Kultaa | Lontoo 1908 | joukkuekilpailu |  |
Albert Ireton (15. toukokuuta 1879 Baldock, Hertfordshire – 4. tammikuuta 1947 Stevenage, Hertfordshire) oli brittiläinen köydenvetäjä. Hän kuului vuoden 1908 kesäolympialaisissa Lontoossa kultaa voittaneeseen London City Police -joukkueeseen. Lisäksi hän osallistui samoissa kisoissa raskaansarjan nyrkkeilyyn.
EIR

EIR tai Eir tarkoittaa seuraavia asioita:
Eir, skandinaavisen mytologian jumalatar
Euroopan investointirahasto, EIR, Euroopan investointipankin yhteydessä toimiva laitos
Equipment Identity Register, EIR, verkko-operaattorin tietokanta IMEI-koodeille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EIR”, voi hakea sivunnimihaulla, laajalla sivunnimihaulla tai tekstihaulla.
Dom Sovetov

Dom Sovetov ja Lenin-patsas
Dom Sovetov (ven. Дом Советов, suom. Neuvostojen talo) on stalinistiseen tyyliin rakennettu toimistorakennus Pietarin kaupungissa Moskovskaja ploštšadin aukiolla Venäjällä. Rakennusta alettiin rakentaa vuonna 1936 ja se valmistui vuonna 1941.[lähde? ] Rakennus on 51 metriä korkea.[lähde? ] Dom Sovetovin edessä sijaitseva Lenin-patsas rakennettiin vuonna 1970, jolloin myös aukio uudistettiin. Vuonna 2006 Dom Sovetovin eteen lisättiin suihkulähteitä. Nykyään rakennuksen omistaa JSC Holding Company Leninets. Rakennuksen suunnitteli venäläinen arkkitehti Noi Trotski. Dom Sovetovin edessä sijaitsevan Lenin-patsaan on suunnitellut Mihail Anikušin.
Rakennus rakennettiin alun perin kommunistista puoluetta varten. Neuvostoliiton kaaduttua rakennus siirtyi toimistokäyttöön.
Aiheesta muualla

Kuvia tai muita tiedostoja aiheesta Dom Sovetov Wikimedia Commonsissa
Domagnano

| Domagnano |
| --- | --- |
 lippu:  vaakuna

 Koordinaatit: 43°56′N, 12°28′E 
Valtio:   San Marino
Pinta-ala:  
 – Kokonaispinta-ala:  6.62 km²
Korkeus:  357 m
Väkiluku (2003):  2 714
 – Väestötiheys:  410 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Domagnano on yksi San Marinon yhdeksästä kunnasta eli castellista. Domagnanossa on yhteensä 2 714 asukasta (2003) ja sen pinta-ala on 6,62 neliökilometriä. Se sijaitsee maan pohjoisosassa ja rajautuu Faetanon, Borgo Maggioren ja Serravallen kuntiin San Marinossa sekä Corianon kaupunkiin Italiassa.
Domagnanossa oli asutusta jo roomalaiskaudella ja alueelta on löydetty ajan kolikoita ja koruja. Kunnan alueella on vanha Malatesta-suvun Monte Lupon linnoitus, joka siirtyi San Marinon haltuun vuonna 1463. Kuntaan kuuluvat Cà Gianninon, Fiorinan, Piandivellon, Spaccio Giannonin ja Torraccian curaziat.
Aiheesta muualla

Kuvia tai muita tiedostoja aiheesta Domagnano Wikimedia Commonsissa
San Marinon kunnat
Acquaviva
Borgo Maggiore
Chiesanuova
Domagnano
Faetano
Fiorentino
Montegiardino
San Marino
Serravalle
Akhilleion

Akhilleion (m.kreik. Ἀχιλλεῖον, lat. Achilleum, Achilleium) tai Achílleio (kreik. Αχίλλειο, kath.kreik. Αχίλλειον, Achílleion) voi viitata seuraaviin:
Antiikki

Akhilleion, antiikin aikainen kaupunki Jooniassa Vähässä-Aasiassa
Akhilleion, antiikin aikainen kaupunki Troaksessa Vähässä-Aasiassa
Nykyaika

Achílleio eli Akhilleion, palatsi Gastoúrin kylässä Korfun saarella Kreikassa
Achílleio, Korfun kunnan kunnallisyksikkö ja entinen kunta Kreikassa
Achílleio, neoliittisen kauden löytöpaikka Thessaliassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akhilleion”, voi hakea sivunnimihaulla, laajalla sivunnimihaulla tai tekstihaulla.
Alfred Enoch

| Alfred Enoch |
| --- | --- |
 Alfred Enoch vuonna 2014.
Henkilötiedot
Syntynyt: 2. joulukuuta 1988 (ikä 35)
Ammatti:  näyttelijä
Näyttelijä
Taiteilijanimet:  Alfie Enoch
Merkittävät roolit:  Dean Thomas (Harry Potter -elokuvat) Wes Gibbins (How to Get Away with Murder)
Aiheesta muualla
IMDb 
Alfred Enoch (s. 2. joulukuuta 1988, Westminster, Lontoo, Englanti) näyttelijä. Hänen tunnetuimpia roolejaan ovat Dean Thomas Harry Potter -elokuvasarjassa ja Wes Gibbins televisiosarjassa How to Get Away with Murder.
Enoch on näyttelijä William Russellin poika.
Aiheesta muualla

Alfred Enoch Internet Movie Databasessa. (englanniksi)
Agderin ja Telemarkin hiippakunta

| Agderin ja Telemarkin hiippakunta |
| --- | --- |

Valtio:   Norja
Uskontokunta:  Norjan kirkko
Piispanistuin:  Kristiansand
Tuomiokirkko:  Kristiansandin tuomiokirkko
Piispa:  Stein Reinertsen
Perustettu:  1682
 
 Agder og Telemark bispedømme 
Infobox OKVirheellinen NIMI-arvo: 
Agderin ja Telemarkin hiippakunta on Norjan kirkkoon kuuluva hiippakunta. Siihen kuuluu Itä-Agderin lääni, Länsi-Agderin lääni sekä Telemarkin lääni. Piispanistuin on Kristiansandissa, ja piispana on vuodesta 2013 lähtien ollut Stein Reinertsen. Tuomiokirkkona toimii Kristiansandin tuomiokirkko.
Hiippakunnan tuomiokirkko on Kristiansandin tuomiokirkko.
Historia

Hiippakunta perustettiin nimellä Christianssandin hiippakunta vuonna 1682, kun Stavangerin piispanistuin siirtyi Kristiansandiin. Hiippakunnan nimi vaihtui Agderin hiippakunnaksi vuonna 1925, jolloin Rogalandin lääni muodosti uuden Stavangerin hiippakunnan. Vuonna 2005 hiippakunta otti nimekseen Agderin ja Telemarkin hiippakunta.
Piispat > Christianssandin hiippakunta

Jacob Jensen Jersin 1681–1694
Hans Munch 1694–1699
Ludvig Stoud 1699–1705
Jens Bircherod 1705–1720
Christopher Nyrop 1720–1733
Jacob Kærup 1733–1751
Rasmus Paludan 1751–1759
Jens Christian Spidberg 1759–1762
Ole Tidemand 1762–1778
Eiler Hagerup 1778–1789
Hans Heinrich Tübring 1789–1798
Peder Hansen 1798–1804
Jens Bloch 1804–1805
Johan Michael Keyser 1805–1810
Christian Sørenssen 1811–1823
Johan Storm Munch 1823–1832
Mathias Sigwardt 1832–1840
Jacob von der Lippe 1841–1874
Jørgen Engebretsen Moe 1874–1881
Jørgen Johan Tandberg 1882–1884
Jakob Sverdrup Smitt 1885–1889
Johan Christian Heuch 1889–1904
Gunvald Chr. Bernhard Thorkildsen 1904–1908
Kristian Vilhelm Koren Schjelderup 1908–1913
Piispat > Agderin hiippakunta

Bernt Andreas Støylen 1914–1930
James Maroni 1930–1946
Johannes Smemo 1946–1951
Johannes Smidt 1951–1957
Kaare Støylen 1957–1973
Erling Utnem 1973–1983
Halvor Bergan 1983–1998
Piispat > Agder ja Telemarkin hiippakunta

Olav Skjevesland 1998–2012
Stein Reinertsen 2013-
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Duke Reid

Arthur ”Duke” Reid (1915 Portland, Jamaika – 1975) oli jamaikalainen tuottaja, DJ ja levy-yhtiön omistaja.
EINECS-numero

EINECS-numero (European Inventory of Existing Commercial Chemical Substances) on Euroopassa kaupallisessa käytössä olevan kemiallisen aineen virallinen numero. EINECS-numero on seitsenmerkkinen XXX-XXX-X-tyyppinen numero, joka alkaa numerosta 200-001-8.
Aiheesta muualla

Reachneuvonta: tiettyjen vaarallisten aineiden yhdenmukaistettu luokitus ja merkinnät[vanhentunut linkki]
Aina aika rakkauden

| Aina aika rakkauden Anneli Saaristo |
| --- | --- | --- |

Studioalbumin tiedot
 Julkaistu: 1980
 Tuottaja(t):  Jukka Alihanka  Eero Tiikasalo 
 Tyylilaji: iskelmä, laulelma
 Levy-yhtiö: Fifty-Fifty
Anneli Saariston muut julkaisut
|   | Aina aika rakkauden 1980 | Elän hetkessä 1984 |
Aina aika rakkauden on laulaja Anneli Saariston esikoisalbumi vuodelta 1980.
Kappaleet > A-puoli

Aina aika rakkauden – 2.35 (säv. ja sov. Matti Puurtinen, san. Ossi Paasonen)
Arkana vieraaseen syliin – 2.35 (säv. Jukka Alihanka, san. Jukka Alihanka, Ilkka Juhani Takalo-Eskola, sov. Otto Donner)
Silloin rinnalleni tahdon sun – 4.10 (säv. ja san. Ossi Paasonen, sov. Matti Puurtinen)
Muistoja Lapista – 4.10 (säv. ja sov. Matti Puurtinen, san. Ossi Paasonen)
Uinu untuvainen – 2.47 (säv. Eero Tiikasalo, san. Erkki Mäkinen, sov. Matti Puurtinen)
Kotikadulla vuosien jälkeen – 2.30 (säv. Jukka Alihanka, san. Jarkko Laine, sov. Otto Donner)
Kehtolaulu – 3.40 (säv. ja san. Ossi Paasonen, sov. Matti Puurtinen)
Kappaleet > B-puoli

Nakkikauppias Koponen – 3.35 (säv. Eero Tiikasalo, san. Matti Ijäs, sov. Matti Puurtinen)
Eräs lapsi ei nuku – 3.00 (säv. ja sov. Otto Donner, san. Pentti Saaritsa)
Sinun kanssasi sinua ilman – 3.30 (säv. Eero Tiikasalo, san. Erkki Mäkinen, sov. Matti Puurtinen)
Lupaus – 4.45 (säv. K. C. Semenya, san. Erkki Mäkinen, sov. Otto Donner)
Jäähyväiset – 2.35 (säv. Eero Tiikasalo, san. Elvi Sinervo, sov. Otto Donner)
Autiomaa ja sade – 3.30 (säv. Martin Rojas, san. Erkki Mäkinen, sov. Otto Donner)
Tekijät

Anneli Saaristo – laulu
Matti Puurtinen – kosketinsoittimet, sähköbasso (A5)
Ilpo Murtojärvi – kitarat
Sakari Kivinen – akustinen kitara (A7, B6)
Bert Karlsson – kitarat (A5)
Pasi Lyysaari (sähköbasso)
Ronnie Österberg – rummut (A2, A6, B1, B2, B4, B5)
Kauko Rapakko – rummut (A1, A3, A4, B3)
Otto Donner – trumpetti
Erkki Välilä – saksofonit ja huilu (A1, A3, A7, B3)
Kari Veisterä – saksofonit ja huilu (A2, B1, B2, B5)
Pentti Ilmonen – nokkahuilu (A5)
Antti Kujanpää – kontrabasso (A7)
Ilkka Viljanen ja Tommi Aalto – jouset
Anneli Saaristo (A1, A4, A5), Otto Donner (B2), Tero Kyrölä (A5), Matti Puurtinen (A4) – taustalaulut
Erik Gylphe ja Erkki Teerimäki – äänitys ja miksaus (Studio 55, Turku)
Jukka Alihanka ja Eero Tiikasalo – tuotanto
Ilkka Juhani Takalo-Eskola – kannen suunnittelu
Algeria kesäolympialaisissa 2016

Algeria osallistui Rio de Janeirossa järjestettyihin vuoden 2016 olympialaisiin. Algeria sai lähetettyä 65 urheilijaa paikan päälle. Avajaisissa maan lippua kantoi judoka Sonia Asselah. Kyseessä olivat Algerian 13. kesäolympialaiset. Algeria voitti Riosta kaksi hopeamitalia.
Albert Edelfeltin patsas

Albert Edelfeltin patsas Ateneumin sisääntuloaulassa.
Professori J. J. Tikkanen puhuu patsaan paljastustilaisuudessa 22. lokakuuta 1927.
Patsas oli Ateneumin läntisessä puistikossa vuosina 1930–1976 ja 2004–2013. Kuva vuodelta 2010.
Albert Edelfeltin patsas on kuvanveistäjä Ville Vallgrenin toteuttama taidemaalari Albert Edelfeltin näköispatsas. Vuonna 1927 paljastettu pronssiveistos on sijainnut useissa paikoissa eri puolilla Helsinkiä. Nykyään se on Ateneumin taidemuseon pääaulassa.
Patsas esittää työskentelevää Edelfeltiä paletti ja sivellin käsissään ja maalarin työtakki yllään. Veistoksen omistaa Suomen Taideyhdistys, joka on luovuttanut sen Ateneumin hoitoon. Veistos painaa 200 kiloa.
Historia

Ajatus Edelfeltin muistomerkistä syntyi pian hänen kuoltuaan vuonna 1905, ja Edelfeltin ystäväpiiriin kuulunut kuvanveistäjä Ville Vallgren piti asiaa esillä. Suomen Taiteilijaseura järjesti vuosina 1906–1907 kilpailun Edelfeltin hautamuistomerkistä Hietaniemen hautausmaalle, minkä jälkeen huomio siirtyi varsinaiseen patsashankkeeseen. Vuosina 1912–1913 järjestetyssä muistomerkkikilpailussa ei valittu varsinaista voittajaa, mutta Suomen Taideyhdistys ja Taiteilijaseura alkoivat yhdessä kerätä rahaa Felix Nylundin luonnosteleman muistomerkin toteuttamiseksi. Huonosti sujunutta rahankeräystä jatkettiin vuoteen 1924.
Vuonna 1926 Vallgren tarjoutui toteuttamaan muistomerkin siihen mennessä kasaan saaduilla varoilla, 31 000 markalla. Patsaan tilaajana oli Suomen taideakatemian jaosto. Tuntematon Edelfeltin ulkomaalainen ystävä maksoi osan pronssivalun kuluista. Patsas paljastettiin Ateneumin puistikossa 22. lokakuuta 1927. Paljastuspuheen piti Akseli Gallen-Kallela.
Patsaan alkuperäinen sijoituspaikka oli Ateneumin itäinen, Mikonkadun puoleinen puistikko, mutta jo vuonna 1930 se siirrettiin rakennuksen toiselle puolelle läntiseen, Keskuskadun puoleiseen puistikkoon. Asematunnelin ajoramppien ja Makkaratalon rakentaminen muutti 1960-luvulla patsaan ympäristön ilmettä voimakkaasti, joten tämän ja lisääntyneen ilkivallan vuoksi se siirrettiin vuonna 1976 Eiraan, huomaamattomalle paikalle Juhani Ahon tien ja Chydeniuksentien risteykseen. Edelfeltin syntymän 150-vuotispäivän yhteydessä heinäkuussa 2004 patsas palautettiin kunnostettuna Ateneumin läntiseen puistikkoon. Vuonna 2013 se siirrettiin katuremontin tieltä varastoon, mikä oli alkujaan tarkoitettu vain väliaikaiseksi järjestelyksi. Nyttemmin se on kuitenkin sijoitettu Ateneumin sisälle, museon ala-aulaan.
Porvoon rintakuva

Helsingin patsaaseen perustuva pienempi Edelfeltin rintakuva on ollut Porvoossa tuomiokirkon vierellä vuodesta 1934. Sen lahjoitti Porvoon kaupungille Borgå Sparbank -pankki.
Duke Nukem Mobile II: Bikini Project

Duke Nukem Mobile II: Bikini Project on useille matkapuhelimille julkaistu Duke Nukem -toimintapeli. Pelissä  ei ole kunnon juonta, paitsi juosta eteenpäin ja lahdata tuttuja Pig Cop -vihulaisia ja Alien Troopereita.
Bikini Project ei sisällä John. St Johnin ääntä eikä kovinkaan laajaa ääni- ja musiikkivalikoimaa.
Dénes Pócsik

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Tokio 1964 | joukkuekilpailu |  |
|  Hopeaa | München 1972 | joukkuekilpailu |  |
|  Pronssia | México 1968 | joukkuekilpailu |  |
Dénes Pócsik (9. maaliskuuta 1940 Kunágota – 20. marraskuuta 2004 Eger) oli unkarilainen vesipalloilija. Hän voitti vuoden 1964 kesäolympialaisissa Tokiossa kultaa joukkueensa kanssa. Lisäksi hän kuului joukkueisiin, jotka saivat pronssia kesäolympialaisissa 1968 Méxicossa ja hopeaa kesäolympialaisissa 1972 Münchenissä.
ARMA 2

| ARMA 2 |
| --- | --- |

Kehittäjä:  Bohemia Interactive Studio
Julkaisija:  EU 505 Games NA Got Game Entertainment  GER Morphicon
Jakelija:  Steam
Pelisarja:  ArmA
Pelimoottori:  Real Virtuality 3
Julkaistu:  GER 29. toukokuuta 2009CZ 17. kesäkuuta 2009RU 18. kesäkuuta 2009NA 7. heinäkuuta 2009AUS 20. heinäkuuta 2009
Lajityyppi:  taktinen ammuntapeli, ensimmäisen persoonan ammuntapeli, sotasimulaatio
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo PEGI: 16
Alusta:  Microsoft Windows
Jakelumuoto:  DVD
Vaatimukset:   Vaatimukset  Moniydinprosessori (väh. Intel Core 2.0 GHz / AMD Athlon 3200 +)  1 Gt keskusmuistia  näytönohjain Shader Model 3-tuella ja 256 Mt:n muistilla (väh. Nvidia Geforce 7800 / ATI Radeon 1800)  DVD-asema  10 Gt kovalevytilaa 
Lisää peliartikkeleitaVideopelien teemasivulla
Infobox OK   : 
ARMA 2 on realismiin pyrkivä ensimmäisen persoonan taktinen ammuntapeli, jossa on myös mahdollista ohjata ajoneuvoja ja ilma-aluksia, sekä komentaa yksiköitä reaaliaikastrategiapelien tyyliin. Pelin kehittäjä on Operation Flashpoint ja Armed Assault -pelit kehittänyt Bohemia Interactive ja sen julkaisusta Suomessa vastaa 505 Games. Peli julkaistiin Saksassa 29. toukokuuta ja muualla Euroopassa 17.–19. kesäkuuta 2009. ARMA 2 demo julkaistiin 25. kesäkuuta 2009. Kesäkuussa 2011 pelistä julkaistiin vapaasti pelattava ilmainen versio. Pelille julkaistiin jatko-osa Arma 3 syyskuussa 2013.
Pelaaminen > Peliympäristö

ARMA 2 sijoittuu vuoteen 2009 ja tapahtumapaikkana on kuvitteellinen, entisen Neuvostoliiton maa Chernarus. Suoraan käännettynä nimi tarkoittaa ”Mustaa Venäjää”. Pelaaja on osa Yhdysvaltain merijalkaväen Force Recon -yksikköä, jonka tehtävänä on suojata alueen siviilejä sekä ylläpitää alueen vakautta. Pelin kehittäjien mukaan ARMA 2:ssa on mukana roolipelielementtejä ja pelin tapahtumat vaikuttavat sekä pelihahmoon että kampanjan kulkuun. Jos pelaaja esimerkiksi ahdistelee aseettomia siviilejä, menettävät he luottamuksensa pelaajaan ja voivat tämän johdosta antaa tärkeitä tietoja vihollisen käsiin.
Pelialueen koko on noin 225 neliökilometriä ja sen topografia perustuu oikeaan Tšekissä olevaan České Středohořín vuoristoalueeseen.
Lisäosa

ARMA 2:n lisäosa Arma 2: Operation Arrowhead julkaistiin Microsoft Windowsille 29. kesäkuuta 2010. Lisäosassa pelaaja on osa Yhdysvaltain maavoimia, joka on lähetetty keskiaasialaiseen Takistanin maahan. Lisäosa tuo mukanaan muun muassa uuden kampanjan, kolme uutta pelimaastoa, FLIR-lämpökamerajärjestelmän, uusia yksiköitä ja ajoneuvoja.
Lisäosa ei tarvitse alkuperäistä ARMA 2 -peliä toimiakseen, mutta ARMA 2:n sisältö voidaan yhdistää Operation Arrowhead -lisäosaan. Bohemia Interactive tekee lisäosankin julkaisun jälkeen päivityksiä pelimoottoriin. Nämä päivitykset tulevat myös alkuperäiseen ARMA 2 -peliin.
Lisäosalle on julkaistu kolme ladattavaa laajennusta (DLC) British Armed Forces, Private Military Company ja Army of the Czech Republic. 1. huhtikuuta 2011 kaksi ensimmäistä laajennusta julkaistiin myös itsenäisenä DVD-versiona nimeltään ArmA II: Reinforcements.
Lisäksi lisäosalle on tehty aiempien Bohemian pelien tapaan lukuisia modifikaatioita, kuten DayZ ja Finnish Defence Forces Mod.
Aiheesta muualla

Viralliset sivut
Bohemia Interactive wiki (Arkistoitu – Internet Archive)
Adolf Wilhelm Wegelius

Adolf Wilhelm Wegelius (9. maaliskuuta 1799 Turku – 23. syyskuuta 1888 Pohja) oli suomalainen yliopistonkamreeri ja yksi Suomalaisen Kirjallisuuden Seuran perustajajäsenistä.
Wegeliuksen vanhemmat olivat kauppalaivuri Joakim Gabriel Wegelius (1757–1837) ja Johanna Richter (k. 1820). Hän kävi Turun katedraalikoulua ja pääsi ylioppilaaksi Turussa 1815. Wegelius opiskeli Turun akatemiassa ja valmistui filosofian kandidaatiksi 1821 ja filosofian maisteriksi 1823. Filosofian tohtoriksi hänet vihittiin 1823. Hänestä tuli riemumaisteri 1873.
Wegelius oli Turun katedraalikoulun vt. venäjänkielen opettajana 1823–1824. Hänestä tuli yliopiston konsistorin ylimääräinen amanuenssi 1825, vakinainen amanuenssi 1828, yliopistonsihteeri 1829 ja yliopistonkamreeri 1840. Wegelius erosi yliopistonkamreerin virasta 1860.
Adolf Wilhelm Wegelius oli naimisissa 1835–1843 musiikinopettaja Charlotta Katarina Amalia Mozellin (k. 1843) kanssa ja 1845–1886 Sofia Charlotta Fredrika Wendellin (k. 1886) kanssa. Hänen poikiaan ensimmäisestä avioliitosta olivat Jyväskylän kansakouluseminaarin lehtori Wilhelm Wegelius (1838–1924) ja Perhon kappalainen Adolf Wegelius (1836–1868) sekä toisesta avioliitosta Helsingin musiikkiopiston perustaja ja johtaja Martin Wegelius (1846–1906). Wegeliuksen veljiä olivat leimapaperikonttorin kassanhoitaja, kamreeri Karl Gabriel Wegelius (1793–1856) ja Turun kappalainen David Johan Wegelius (1797–1831).
Alankomaiden europarlamenttivaalit 2014

Alankomaiden europarlamenttivaalit 2014 järjestettiin 22. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 26 europarlamentaarikkoa kaudeksi 2014–2019.
Die So Fluid

Die So Fluid on englantilainen yhtye, johon kuuluivat alun perin laulaja-basisti Grog, kitaristi Drew Richards ja rumpali Al Fletcher. Al Flecther menehtyi 25.7.2016.
Yhtyeen debyyttialbumi Spawn of Dysfunction julkaistiin vuonna 2004 ja toinen albumi Not Everybody Gets A Happy Ending helmikuussa 2008. Die So Fluid on keikkaillut useasti Suomessa ja yhtyeen toisen albumin julkaisi suomalainen levy-yhtiö Parole Records.
Julkaisut > Albumit

Spawn of Dysfunction (2004)
Not Everybody Gets A Happy Ending (2008)
The World Is Too Big For One Lifetime (2010)
The Opposites Of Light (2014)
One Bullet From Paradise (2017)
Julkaisut > Singlet

Operation Hypocrite (2001)
Suck Me Dry (2002)
Disconnected (2002)
Spawn Of Dysfunction (2005)
Happy Hallowe’en (2007)
Existential Baby (2008)
Mercury (2010)
Aiheesta muualla

Yhtyeen kotisivu
MySpace
Alankomaiden europarlamenttivaalit 2019

Alankomaiden europarlamenttivaalit 2019 järjestettiin 23. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 26 europarlamentaarikkoa kaudeksi 2019–2024.
Alfred Eriksen

Alfred Eriksen
Alfred Eriksen (30. elokuuta 1864 Kristiania,, Norja – 4. toukokuuta 1934 Oslo, Norja) oli norjalainen pappi, poliitikko ja toimittaja. Hän oli vuodesta 1910 pappina Kristianiassa. Hän perusti 1902 Tromssan amtiin työväenyhdistyksen ja julkaisi 1902–1911 sosialistista lehteä Nordlys. Hän oli 1903–1912 edustajana suurkäräjillä, ja pian hänestä tuli Työväenpuolueen ryhmän johtaja. Hän oli kuitenkin liian itsenäinen voidakseen pysyä asemassa pitkään, ja 1912 hänet erotettiinkin puolueesta.
Aiheesta muualla

Kuvia tai muita tiedostoja aiheesta Alfred Eriksen Wikimedia Commonsissa
Déols

Lennonjohtotorni
Déols on kunta Indren departementissa Centren hallintoalueella Ranskassa. Kunnassa oli 8 089 asukasta vuoden 1999 väestönlaskennassa. Déolsin pinta-ala on 32 neliökilometriä. Déols on osa Châteaurouxin kaupunkiseutua. Châteaurouxin lentokenttä (Aéroport Marcel Dassault Chateauroux-Deols ) sijaitsee Déolsin kunnan alueella.
Duraatio

Duraatiolla tarkoitetaan yleensä Macaulayn duraatiota eli rahaston tai suoran korkosijoituksen (esim. obligaatio) kassavirroilla painotettua takaisinmaksuaikaa. Duraatio ilmoitetaan vuosissa. Jos duraatio on alle 1,00, kyseessä on rahamarkkinarahasto. Käytännössä lyhyen koron rahastojen duraatio on kuitenkin lähellä kolmea kuukautta.
Mitä pidempi aika lainan eräpäivään on, sitä suurempi on rahaston korkoriski, mikäli lainan korko on sovittu kiinteäksi. Korkoriski tarkoittaa, että korkosijoitusten markkina-arvot vaihtelevat korkotason mukana. Markkinakoron noustessa rahaston sijoitusten arvo laskee ja vastaavasti nousee korkojen laskiessa. Rahamarkkinarahastoon korkotason muutos näkyy käytännössä paranevana tuottona korkojen noustessa, sillä lainat uusiutuvat nopeasti korkeammalla korkotasolla.
Korkotason noustessa velkakirjojen arvo putoaa, koska uusista lainoista saa parempaa korkoa. Tällöin vanhoista pienemmän kuponkikoron lainoista ei enää olla valmiita maksamaan niin paljon, joten lainan markkinahinnan on pudottava, jotta siitä saataisiin sama tuotto kuin uusista lainoista.
Albert Ikäheimo

Albert Ikäheimo eli Karhu-Alpi tai Ikä-Alpi (29. huhtikuuta 1904 Salla – 19. maaliskuuta 1989) oli suomalainen Savukosken Martinkylässä asunut pienviljelijä ja karhunkaataja.
Sallan Kurtinkylässä syntyneen Albert Ikäheimon vanhemmat olivat kruunun metsänvartija Pekka Fabian Ikäheimo ja Tiina Maria Katainen. Perhe muutti myöhemmin Kurtista Värriöjoen varteen Savukoskelle. Alpi meni 1931 naimisiin Helga Luiron kanssa ja asettui asumaan Värriöjoen varteen parin kilometrin päähän vanhempiensa talosta.
Turkismetsästyksellä seitsenlapsisen perheensä elättänyt Alpi kaatoi elämänsä aikana 50 karhua, lähes 30 ahmaa, muutaman suden ja noin tuhat kettua. Lisäksi hän metsästi hirviä, näätiä, saukkoja ja metsäkanalintuja sekä kalasti.
Kirjailija Arto Paasilinna kirjoitti vuonna 1964 Alpista esikoisteoksensa Karhunkaataja Ikä-Alpi.
Laulaja Matti Esko teki vuonna 2023 Alpista kappaleen ”Karhunkaataja”.
Kirjallisuutta

Arto Paasilinna : Karhunkaataja Ikä-Alpi. Tammi 1964, 2. painos 1988, 3. painos 2007
Karhu-Alpi muistelee : CD-äänilevy, kokoajat Seppo Leino, Mauri Hast, Lanki-Pekka. Studio Sele, Rovaniemi 2003
Aleksandr Vitberg

Aleksandr Vitberg
Aleksandr Lavrentjevitš Vitberg (ven. Александр Лаврентьевич Витберг, alun perin Carl Magnus Witberg, 15. tammikuuta 1787 - 12. tammikuuta 1855) oli venäläinen arkkitehti ja taidemaalari.
29. huhtikuuta

29. huhtikuuta on gregoriaanisen kalenterin mukaan vuoden 119. päivä (120. päivä karkausvuonna). Vuodesta on jäljellä 246 päivää.
Nimipäivät

suomalainen kalenteri: Teijo
suomenruotsalainen kalenteri: Henning
ortodoksinen kalenteri: Mauno
pohjoissaamenkielinen kalenteri: Hennet
vanhemmissa kalentereissa: Agapius, Germanus, Sewerus, Sybilla, Tornia, Tychicus, Tycho, Tyko, Tykö